**Lamsziderné Harangozó Zsuzsanna**

Osztályvezető Asszony részére

**Magyar Államkincstár**

**Fejér Megyei Igazgatósága**

8050 Székesfehérvár, Pf.: 387

Tárgy: **TOP-3.1.1-15-FE1-2016-00010** sz. projekt kapcsán 2.sz. módosítási kérelem benyújtása

Tisztelt **Lamsziderné Harangozó Zsuzsanna!**

Alulírott **Turi Balázs**, mint Bakonycsernye Nagyközség Önkormányzatának polgármestere, a **TOP-3.1.1-15-FE1-2016-00010** sz. projekt kapcsán az alábbi módosítási igényt kívánom bejelenteni.

Bakonycsernye Nagyközség Önkormányzata és az Albensis Nonprofit Kft. között a TOP-3.1.1-15-FE1-2016-00010 sz. projekt megvalósítására konzorciumi megállapodás jött létre, mely értelmében a közbeszerzéssel kapcsolatos tevékenységet Bakonycsernye Község Önkormányzata látja el, így annak költsége is az önkormányzat költségvetésébe került betervezésre. A projektmenedzsmenttel kapcsolatos tevékenységeket a konzorciumi megállapodás értelmében az Albensis Nonprofit Kft. látja el, így annak költsége a Kft. költségvetésében szerepel.

A Támogatási Szerződés megkötése után a felek egyeztetést tartottak, mely alapján módosítani kívánják a közbeszerzési tevékenység megvalósításával megbízott konzorciumi tagot, valamint a projektmenedzsment tevékenységet meg kívánják osztani a tagok között.

A **közbeszerzési** tevékenység és az arra beállított **bruttó 508 000 Ft költség átkerül az Albensis Nonprofit Kft**. által megvalósított tevékenység közé a kapcsolódó költséggel együtt, valamint a projektben tervezett bruttó 2 255 311 Ft **projektmenedzsment megosztásra** kerül a tagok között az alábbi bontásban:

* **Albensis Nonprofit Kft. része nettó 1 355 311 Ft + 0 Ft Áfa = bruttó 1 355 311 Ft.**
* **Bakonycsernye Község Önkormányzata része nettó 900 000 Ft + 0 Ft Áfa = bruttó 900 000 Ft.**

Figyelembe véve, hogy az EPTK felület a „projektmenedzsment személy jellegű ráfordításai” költségtípuson belül nem enged külön bég és járulék sorokat rögzíteni, ezért a fenti összegek bér és járulékköltséget együttesen jelentik.

Indoklás:

Bakonycsernye Nagyközség Önkormányzata is részt kíván venni a projektmenedzsmenti feladatok ellátásában, tekintve, hogy számos a projekt megvalósítása során felmerülő esemény/probléma a helyszínen azonnali intézkedést igényel, melyek hatékony megoldásához elengedhetetlen az önkormányzat közreműködése.

Az önkormányzat részéről kijelölt közreműködő személy Fülöp Éva, akit a projekt megvalósítási idejére 16 hónapra kívánunk megbízni a projektmenedzsment feladatokban való közreműködéssel..

Feladatmegosztás a projektmenedzsment tevékenység tekintetében az önkormányzat és az Albensis Kft. között:

Önkormányzati feladatok:

* Támogatási szerződés-módosítások és változás bejelentésekhez szükséges alátámasztó dokumentáció összegyűjtése.
* A projekthez kapcsolódó szerződésekben foglalt feladatok megvalósítását, teljesítését figyelemmel kíséri és ellenőrzi a helyszínen.
* Kapcsolattartás, együttműködés a projektben közreműködő vállalkozókkal, szakértőkkel, partnerekkel.
* A projekt nyilvántartási rendszerének kialakítása, és a Projekt dokumentumainak elkülönített nyilvántartása és őrzésének biztosítása és azt a jogszabályokban, illetve a Támogatási Szerződés Általános Szerződéses Feltételekben meghatározott szervezetek, hatóságok illetve egyéb személyek részére hozzáférhetővé tétele.

Albensis Kft. feladata:

* Projektteljesítési menedzsment folyamatos támogatása, szakértői monitoring és a projektdokumentáció összeállításának szakértői felügyelete
* Kifizetési kérelmek és a hozzá kapcsolódó elszámolások készítése és minőségbiztosítása
* Előrehaladási jelentések készítésének szakértői támogatása
* Záró pénzügyi és szöveges jelentés elkészítése

Az Albensis Kft. részére 1 335 256 Ft támogatási előleg került kifizetésre. A módosítás eredményeképpen az igényelhető előleg összeg 1 181 656 Ft-ra csökken, így a kft-nek 153 600 Ft előleg visszafizetési kötelezettsége keletkezik, melyet a módosítási igény hatályba lépését követően visszafizet a Támogató által megadott bankszámlaszámra.

Az önkormányzat részére 97 244 689 Ft támogatási előleg került kifizetésre. A módosítás eredményeképpen az igényelhető előleg összege 97 636 689 Ft-ra módosul, így további 392 000 Ft támogatási előleg lehívására jogosult az önkormányzat a módosítási igény hatályba lépését követően.

Kérelemhez csatolt mellékletek:

* Támogatási Szerződés 1. sz. melléklete
* Támogatási Szerződés 7. sz. melléklete
* Támogatási Szerződés 13. sz. melléklete
* Fülöp Éva önéletrajz

Kelt: Bakonycsernye, 2018. február ……

Turi Balázs

Polgármester

Bakonycsernye Nagyközség Önkormányzata